14. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ ΚΑΙ ΥΦΥΠΟΥΡΓΩΝ   ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ Αριθ. 290350 της 27 Ιουλ./19 Αυγ. 1988 (ΦΕΚ Β' 573) Ταξινόμηση της ακατέργαστης ξυλείας. Έχοντας υπόψη: 1.Τις διατάξεις: α)Των άρθρων 22 παράγραφοι 1 περίπτ. α)και 3 του ν. 992/1979 «Περί οργανώσεως των διοικητικών υπηρεσιών δια την εφαρμογήν της Συνθήκης Προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και οργανωτικών θεμάτων» (ΦΕΚ 280 τ.Α') και  β)Του άρθρου 1 παρ. 1 και 3 του ν. 1338/1983 «Εφαρμογή του κοινοτικού δικαίου» (ΦΕΚ 34 Α') όπως τροποποιήθηκε και συμπληρώθηκε με το άρθρο 6 του ν. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 70 τ.Α') και το άρθρο 7 του Ν. 1775/88 «Εταιρείες παροχής επιχειρηματικού κεφαλαίου και άλλες διατάξεις» (ΦΕΚ 101/τ.Α'/24.5.88). 2.Την Α 9211/ΔΙΟΝΟΣΕ 1737/3.12.1987 κοινή απόφαση του Πρωθυπουργού και Υπουργού Εθνικής Οικονομίας «Ανάθεση αρμοδιοτήτων στους Υφυπουργούς Εθνικής Οικονομίας» (ΦΕΚ 702 τ.Β'). 3.Την Α.Π. 260347/16.2.1987 κοινή απόφαση του Πρωθυπουργού και του Υπουργού Γεωργίας «Ανάθεση αρμοδιοτήτων Υπουργού Γεωργίας στον Υφυπουργό Γεωργίας Κώστα Τσιγαρίδα» (ΦΕΚ 83 τ.Β'), αποφασίζουμε : Άρθρο 1 (Άρθρο 1 της οδηγίας 68/89/ΕΟΚ) Σκοπός–πεδίο εφαρμογής Με την απόφαση αυτή θεσπίζονται διατάξεις ταξινόμησης της ακατέργαστης ξυλείας που προορίζεται για εμπορία στη χώρα μας και στα άλλα Κράτη μέλη των Ευρωπαϊκών Κοινοτήτων (Ε.Κ.) ως ακατέργαστη ξυλεία «ταξινομημένη ΕΟΚ», σε συμμόρφωση προς την οδηγία αριθ. 68/89/ΕΟΚ του Συμβουλίου της 23ης Ιανουαρίου 1968 «Περί προσεγγίσεως των νομοθεσιών των Κρατών μελών ως προς την ταξινόμηση της ακατεργάστου ξυλείας» (Ειδ. Έκδοση 03/τόμος 003/σελ. 13). Άρθρο 2 (Άρθρο 2 της οδηγίας 68/89/ΕΟΚ) Για την εφαρμογή της απόφασης αυτής ακατέργαστη ξυλεία είναι: Σελ. 514,08(γ) Τεύχος ΙΑ-ΙΙ-Ι Σελ. 48 α)Κορμοί χωρίς κορυφή και κλάδους. β)Κορμοί χωρίς κορυφή και κλάδους τεμαχισμένοι. γ)Κορμοί χωρίς κορυφή και κλάδους αποφλοιωμένοι. δ)Κορμοί χωρίς κορυφή και κλάδους αποφλοιωμένοι και τεμαχισμένοι κάθετα προς τον άξονα του κορμού. ε)Κορμοί χωρίς κορυφή και κλάδους τεμαχισμένοι κάθετα προς τον άξονα του κορμού και σχισμένοι κατά μήκος αυτού. Άρθρο 3 (Άρθρο 3 της οδηγίας 68/89/ΕΟΚ) 1.Η ακατέργαστη ξυλεία, κατά την εμπορία της, δεν μπορεί να χαρακτηρισθεί ως «Ταξινομημένη ΕΟΚ» παρά μόνο αν έχει ταξινομηθεί και σημανθεί σύμφωνα με τις προδιαγραφές του παραρτήματος της απόφασης αυτής. 2.Οι ονομασίες ταξινόμησης, οι οποίες περιέχονται στο παράρτημα της απόφασης αυτής, μπορεί να χρησιμοποιούνται μόνο σε ακατέργαστη ξυλεία, η οποία έχει ταξινομηθεί σύμφωνα με τις αντίστοιχες προδιαγραφές του παραρτήματος της παρούσας απόφασης. 3.Για την εμπορία της ακατέργαστης ξυλείας ως «Ταξινομημένης ΕΟΚ» θα πρέπει να αναφέρεται κατά την δημοπράτησή της ή κατ' άλλο τρόπο διάθεσής της ότι αυτή διατίθεται ως «Ταξινομημένη ΕΟΚ». Ειδικά η ξυλεία που μετρείται σε πραγματικά κυβικά μέτρα, κατά την διακίνησή της θα συνοδεύεται από πλήρες διαστασιολόγιο. Άρθρο 4 (Άρθρο 4 της Οδηγίας 68/89/ΕΟΚ) Η χρήση της ταξινομήσης που προβλέπεται από την απόφαση αυτή μπορεί να καταστεί, με κοινή απόφαση των Υπουργών Γεωργίας και Εμπορίου που δημοσιεύεται στην Εφημερίδα της Κυβερνήσεως, υποχρεωτική για την εμπορία μέρους ή όλης της ακατέργαστης ξυλείας της παραγωγής της χώρας μας. Άρθρο 5 (Άρθρο 5 της Οδηγίας 68/89/ΕΟΚ) Η ταξινόμηση της ακατέργαστης ξυλείας σύμφωνα με την απόφαση αυτή γίνεται είτε κατά τις διαστάσεις είτε κατά την ποιότητα, όπως προβλέπεται στο Παράρτημα της απόφασης αυτής. 17.Ζ.β.14 Διαχείριση Δασών Άρθρο 6 Αρμόδια Αρχή Αρμόδιες Αρχές για την εφαρμογή της απόφασης αυτής είναι οι δασικές υπηρεσίες του Υπουργείου Γεωργίας σε συνεργασία και με τις τελωνειακές αρχές, όπου απαιτείται. Άρθρο 7 Παράρτημα Κατωτέρω παρατίθεται το παράρτημα, το οποίο αποτελεί αναπόσπαστο μέρος της απόφασης αυτής και έχει ως εξής: ΠΑΡΑΡΤΗΜΑ 